Elliðavatn

Elliðavatn je jazero na Islande s vodnou plochou 1,8 km². Nachádza sa v oblasti Reykjavíku.

Jazero, sa nachádza juhovýchodne od Reykjavíku neďaleko prírodnej rezervácie Heiðmörk, pričom jeho východný breh je súčasťou tohto chráneného územia. Do jazera vtekajú rieky Bugðá, Suðurá, Hólmsá a je odvodňované riekou Elliðaár, ktorá sa približne o 5 km vlieva do zálivu Elliðaárvogur. Zdrojnice pramenia v sopečnom pohorí Bláfjöll, ich voda má často zvýšený obsah síry.

Na jazere bola postavená prvá vodná elektráreň Reykjavíku.

Kategória:Jazerá na Islande
Kategória:Reykjavík